རྒས་མོ་འདི་ནི་སྐུ་ཤ་རྒྱགས་ཅིང་མགོའི་སྐྱ་ཕྱེད་སྔོ་ཕྱེད་ཀྱི་སྐྲ་ལོ་དེ་སྐྱེས་པ་ཕོ་ནང་བཞིན་རྣ་བའི་ཐོག་ཙམ་ལས་མེད་པར་བྲེགས་བཞག་པའི་ཨ་མ་རྒས་མོ་ཞིག་རེད་ལ།ངའི་ཞབས་ཕྱི་ཞུ་ཡུལ་དབང་པོ་སྐྱོན་ཅན་བུའི་ཨ་མ་ལགས་རེད།མོ་ལ་ཐོག་རྩེགས་ཉིས་ཅན་གྱི་སྒེར་ཁང་ཞིག་ས་འབུར་ཐོག་གནས་པ་ཞིག་ཡོད་ལ།རྒྱ་མཚོའི་ཕྱོགས་ཀྱི་མཛེས་ལྗོངས་ལ་གཤམ་ལ་རྒྱང་ལྟ་བྱེད་ས་ས་ཡག་མོ་མ་ཞིག་སར་ཆགས།ང་རང་རྒས་མོ་འདི་ཐུག་ཉིན་མོ་ནས་བཟུང་ཁོང་མོས་ང་ལ་བག་ཆགས་ཧ་ཅང་ལེགས་པོོ་བཞག་བྱུང་།